שון קינג ומישל מקסוול, צמד החוקרים הפרטיים, נקראים לסייע בזיכויו של אדגר רוי שנאשם ברצח ועצור בכלא שמור במיוחד במדינת מיין. הם בטוחים שכל מה שנדרש מהם הפעם זה "לחפור קצת" ולגלות הוכחות לחפותו. אך כבר בנסיעתם הראשונה לאורך החוף המפורץ של מיין הקרה, הם מבינים ששום דבר אינו מתנהל כמתוכנן במשימה המסוימת הזו. עורך־הדין ששכר אותם - חברו הוותיק ומורהו של שון - נמצא מת במכוניתו לצד הכביש, ועד מהרה לומדים מישל ושון כי המקרה שאותו נקראו לחקור מעניין כמה גופים רבי־עוצמה.
מה יש בו, ברוי שנאשם ברצח שישה אנשים, שמצדיק את מעורבות האף־בי־איי, המחלקה לביטחון המולדת וגורמים עלומים אחרים? האם אכן ביצע פשע מחריד כל כך? בעולם של אינטרסים צולבים ומנוגדים, שבו לא ברור עד הרגע האחרון מי לצד מי, ייווכח הצמד לדעת כי המערכת הביטחונית, שאותה חשבו שהם מכירים, סבוכה ומסוכנת הרבה יותר מכפי שרצו להאמין.
דיוויד באלדאצ'י מצליח לשבור שיאים חדשים של מתח ופעולה בסיפור עדכני השופך אור על נבכי מערכת הביטחון האמריקנית. דיוויד באלדאצ’י הוא מחברם של רבי־מכר רבים, ביניהם ‘פינת הגיהינום’, ‘המשפחה הראשונה’, ‘משחק השעות’, ‘שבריר שניה’ ועוד רבים אחרים, שיצאו לאור בעברית בהוצאת מודן.
הספר האיש השישי מצויין. זורם וכתוב טוב.
ספר מעולה, אין ספק שדוויד באלדאצ'י יודע לכתוב, וטוב, הספר כתוב בצורה טובה, עלילה טובה ומושכת. בקיצור מומלץ.
הבחור הזה יודע לכתוב. הוא פשוט מוכיח את זה בכל ספר וספר.
האם לומר שזה מושלם? לא, רחוק מזה. אבל בהחלט ספר נחמד.
ספר מעולה. הספר כתוב בצורה קולחת וזורמת. העלילה מעניינת ומתקדמת בקצב מהיר. מומלץ לכל מי שאוהב לקרוא ספרי מתח.